open-index/open-wikipedia-markdown huggingface dataset:
ประเทศเยอรมนีในกีฬามหาวิทยาลัยโลกฤดูร้อน 2025

**[[ประเทศเยอรมนี]]** เข้าร่วมการแข่งขันกีฬามหาวิทยาลัยโลกฤดูร้อน 2025 ซึ่งจัดขึ้นในเขตมหานครไรน์-รูห์ ระหว่างวันที่ 16–27 กรกฎาคม ค.ศ. 2025 โดยนับเป็นครั้งที่สองที่เยอรมนีทำหน้าที่เป็นเจ้าภาพ ต่อจากกีฬามหาวิทยาลัยโลกฤดูร้อน 1989

## ผู้ได้รับเหรียญ

## อ้างอิง

## แหล่งข้อมูลอื่น
* Official website

ประเทศเยอรมนี
2025
ประเทศญี่ปุ่นในกีฬามหาวิทยาลัยโลกฤดูร้อน 2025

**[[ประเทศญี่ปุ่น]]** เข้าร่วมการแข่งขันกีฬามหาวิทยาลัยโลกฤดูร้อน 2025''' ซึ่งจัดขึ้นที่ไรน์–รูห์ร ประเทศเยอรมนี ระหว่างวันที่ 16–27 กรกฎาคม ค.ศ. 2025

## สรุปเหรียญรางวัล

### เหรียญรางวัลแยกตามชนิดกีฬา

### ผู้ได้รับเหรียญรางวัล

## อ้างอิง

## แหล่งข้อมูลอื่น
* Official website

ประเทศญี่ปุ่น
2025
ประเทศอินเดียในกีฬามหาวิทยาลัยโลกฤดูร้อน 2025

**[[ประเทศอินเดีย]]** เข้าร่วมการแข่งขันกีฬามหาวิทยาลัยโลกฤดูร้อน 2025 ซึ่งจัดขึ้นระหว่างวันที่ 16–27 กรกฎาคม ค.ศ. 2025 ณ คไรน์–รูห์ร ประเทศเยอรมนี โดยส่งคณะนักกีฬามากที่สุดเท่าที่เคยมีมา มากกว่า 300 คน จากสถาบันการศึกษาทั่วประเทศ

## ผู้ได้รับเหรียญ

## อ้างอิง

## แหล่งข้อมูลอื่น
* Official website

นักกีฬาเป็นอินเดีย
2025
กีฬาบาสเกตบอลในโอลิมปิกฤดูร้อน 2024 – 3x3 ทีมชาย

การแข่งขันบาสเกตบอล 3x3 ชายในโอลิมปิกฤดูร้อน 2024 จัดขึ้นที่ปารีส ประเทศฝรั่งเศส ระหว่างวันที่ 30 กรกฎาคม ถึง 5 สิงหาคม ค.ศ. 2024 โดยการแข่งขันทั้งหมดจัดขึ้นที่ปลัสเดอลากงกอร์ด นับเป็นครั้งที่สองที่มีการจัดการแข่งขันบาสเกตบอล 3x3 ชายในกีฬาโอลิมปิก

ทีมชาติเนเธอร์แลนด์เอาชนะฝรั่งเศส 18–17 ในรอบชิงชนะเลิศที่สูสี คว้าเหรียญทองไปครอง ขณะที่ฝรั่งเศสได้เหรียญเงินต่อหน้าแฟนกีฬาของตนเอง ส่วนการแข่งขันชิงเหรียญทองแดง ทีมชาติลิทัวเนียเอาชนะลัตเวีย ซึ่งเป็นทีมวางอันดับหนึ่งจากรอบแบ่งกลุ่ม คว้าอันดับที่สามไปได้

## ตารางการแข่งขัน

## รายชื่อผู้เล่น

## ผู้ตัดสิน
ผู้ตัดสินต่อไปนี้ได้รับการคัดเลือกให้ทำหน้าที่ในการแข่งขัน

*  สือ ฉีหรง
*  นาจิบ ชาจิดดีน
*  เอ็ดมอนด์ โฮ
*  บริจิตตา ชาบาย-คาสเคอเตอ
*  มาเร็ก มาลิเชฟสกี
*  วลาด กิซดาเรอานู
*  ยัสมินา ยูราส
*  คิม กาอิน
*  เอริก แบร์ทรองด์
*  มาร์กอส มิคาเอลิเดส
*  ดีแอนนา แจ็กสัน

## อ้างอิง

## แหล่งข้อมูลอื่น
*Official website

บาสเกตบอล
หมวดหมู่:กีฬาบาสเกตบอลในโอลิมปิกฤดูร้อน
หมวดหมู่:บาสเกตบอลในปี พ.ศ. 2567
2024
กุสุมาสนเทวี

**กุสุมาสนเทวี** [อ่านว่า กุสุมาสะนะ] (; สวรรคต 10 กรกฎาคม ค.ศ. 1613) หรือ **กาตารีนา ดึ กันเดีย** () เคยดำรงพระอิสริยยศเป็นสมเด็จพระราชินีนาถแห่งกัณฏิเมื่อ ค.ศ. 1581 ต่อมาพระองค์ถูกถอดจากพระอิสริยยศ และได้ดำรงพระอิสริยยศเป็นสมเด็จพระราชินีแห่งกัณฏิอีกครั้งในฐานะพระอัครมเหสีของพระเจ้าวิมลธรรมสูริยะที่ 1 ช่วง ค.ศ. 1594 ถึง 1604 และเป็นพระอัครมเหสีในพระเจ้าเสนรัต ช่วง ค.ศ. 1604 ถึง 1613 หลังพระเจ้าวิมลธรรมสูริยะที่ 1 เสด็จสวรรคต

## พระราชประวัติ
### พระชนม์ชีพช่วงต้น
กุสุมาสนเทวี เป็นพระราชธิดาในพระเจ้าการัลลียัทเท พัณฑาระ () กับสมเด็จพระราชินีกลอุฑะ อัสถานะ () หลังการเผยแผ่ศาสนาโดยชาวโปรตุเกสที่เข้ามาบนเกาะลังกา พระเจ้าการัลลียัทเท พัณฑาระ ผู้เป็นพระราชชนกทรงเข้ารีตไปนับถือศาสนาคริสต์นิกายโรมันคาทอลิกอย่างเปิดเผย หลังจากการที่พระเจ้าราชสิงหะที่ 1 กษัตริย์แห่งสีตาวกะ ผู้มีพระราชสมัญญาว่า *ราชสีห์แห่งสีตาวกะ* () รุกรานอาณาจักรกัณฏิใน ค.ศ. 1574  พระเจ้าการัลลียัทเท พัณฑาระ ทรงนำกุสุมาสนเทวีลี้ภัยไปพึ่งพระคุณอาณาจักรแจฟฟ์นาซึ่งอยู่เขตอิทธิพลฝ่ายโปรตุเกส จากนั้นชาวโปรตุเกสได้นำกุสุมาสนเทวีเข้าพิธีล้างบาปตามธรรมเนียมคาทอลิก พระองค์มีพระนามเป็นภาษาโปรตุเกสว่า *โดนา กาตารีนา* ()

กุสุมาสนเทวีอภิเษกสมรสกับยมสิงหะ พัณฑาระ [อ่านว่า ยะมะสิงหะ] หรือมีพระนามเป็นภาษาโปรตุเกสว่า *ดง ฟีลีเป* () ซึ่งเป็นพระประยูรญาติฝ่ายพระชนก และต่างเข้ารีตคาทอลิกตามธรรมเนียมโปรตุเกสด้วยกันทั้งสองพระองค์ กุสุมาสนเทวีประสูติการพระราชโอรสด้วยกันเพียงพระองค์เดียว คือ ฟีลีเปน้อย ซึ่งสิ้นพระชนม์ลงหลังประสูติกาลเพียงไม่กี่สัปดาห์

### เสวยราชย์และการถูกถอดถอน
หลังพระเจ้าการัลลียัทเท พัณฑาระ พระราชชนก เสด็จสวรรคต ฝ่ายโปรตุเกสได้ตั้งให้กุสุมาสนเทวีในวัยกำดัดเป็นราชินีหุ่นเชิดภายใต้การปกครองของโปรตุเกสในยุทธการดันตูเร แต่ความพยายามของโปรตุเกสล้มเหลวโดยสิ้นเชิง เพราะกองกำลังของโปรตุเกสล้วนปราชัยไปเสียสิ้น พระเจ้าราชสิงหะที่ 1 ได้กำชัยชนะเหนือชาวโปรตุเกส พระองค์มีพระราชโองการถอดกุสุมาสนเทวีออกจากพระอิสริยยศใน ค.ศ. 1581 หรือภายในปีเดียวกันกับที่เสวยราชสมบัตินั่นเอง

### สมเด็จพระราชินีแห่งกัณฏิ
พระเจ้าวิมลธรรมสูริยะที่ 1 () หรือพระนามเป็นภาษาโปรตุเกสว่า *ดง ฌูเวา ดึ ออสเตรีย* () ซึ่งเสวยราชสมบัติเป็นกษัตริย์แห่งกัณฏิเมื่อ ค.ศ. 1592 กระทั่ง ค.ศ. 1594 หรือสองปีถัดมา มีพระราชโองการแต่งตั้งให้กุสุมาสนเทวีเป็นสมเด็จพระอัครมเหสีในพระองค์เพื่อสิทธิธรรมในการสืบราชสันตติวงศ์  พระองค์มีพระราชบุตรด้วยกันสามพระองค์ ได้แก่ มกุฎราชกุมารมหัสถานะ เจ้าหญิงสุริยะ และเจ้าหญิงสามะ

หลังพระเจ้าวิมลธรรมสูริยะที่ 1 เสด็จสวรรคตใน ค.ศ. 1604 พระเจ้าเสนรัต () อดีตพระเทวัน ได้ขึ้นครองราชสมบัติแทน ด้วยเหตุที่เสนรัตเป็นเพียงพระญาติวงศ์ของพระเจ้าวิมลธรรมสูริยะที่ 1 เท่านั้น พระเจ้าเสนรัตจึงมีพระราชโองการแต่งตั้งให้กุสุมาสนเทวีเป็นสมเด็จพระอัครมเหสี พร้อมด้วยเจ้าหญิงสุริยะ และเจ้าหญิงสามะ เพื่อสิทธิธรรมโดยชอบในการสืบราชบัลลังก์เช่นเดียวกับพระเจ้าวิมลธรรมสูริยะ กุสุมาสนเทวีมีพระราชบุตรกับพระเจ้าเสนรัตสามพระองค์ ได้แก่ พระเจ้าราชสิงหะที่ 2, วิชยปาละ และกุมารสิงหะ

### สวรรคต
กุสุมาสนเทวีเริ่มมีพระอาการประชวรเพราะเสียพระราชหฤทัยที่มหัสถานะ พระราชโอรสพระองค์ใหญ่สิ้นพระชนม์ลงใน ค.ศ. 1612 ภายหลังกุสุมาสนเทวีเสด็จสวรรคตเมื่อวันที่ 10 กรกฎาคม ค.ศ. 1613 สิริพระชนมายุ 35 พรรษา

## อ้างอิง
### เชิงอรรถ

### บรรณานุกรม
*

หมวดหมู่:สมเด็จพระราชินีนาถ
หมวดหมู่:บุคคลจากกัณฏิ
หมวดหมู่:คริสต์ศาสนิกชนนิกายโรมันคาทอลิกชาวศรีลังกา
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
วิเวียน วิลสัน

**วิเวียน เจนนา วิลสัน** (; เกิด 15 เมษายน ค.ศ. 2004) เป็นบุคคลทางสื่อสังคมและนางแบบชาวอเมริกัน เธอเป็นลูกสาวคนโตของอีลอน มัสก์กับจัสตีน วิลสัน ภรรยาคนแรก วิลสันเปิดเผยอัตลักษณ์ทางเพศเป็นหญิงทรานส์ใน ค.ศ. 2020 และปรากฏใน *[[Teen Vogue]]* เมื่อ ค.ศ. 2025

## ชีวิตช่วงต้นและอัตลักษณ์ทางเพศ
วิเวียน เจนนา วิลสันเกิดในวันที่ 15 เมษายน ค.ศ. 2004 ที่ลอสแอนเจลิส รัฐแคลิฟอร์เนีย จากอีลอน มัสก์ นักธุรกิจที่เกิดในแอฟริกาใต้ กับจัสตีน มัสก์ () นักเขียนชาวแคนาดาที่เป็นภรรยาคนแรก วิเวียนเป็นพลเมืองแคนาดาผ่านสัญชาติแม่ เธอถูกสร้างขึ้นด้วยการปฏิสนธินอกร่างกาย (IVF) มีรายงานว่าพ่อของเธอใช้วิธีการเลือกเพศลูกแบบ IVF เพื่อให้แน่ใจว่าเธอจะเป็นเด็กชาย วิลสันกล่าวว่าพ่อของเธอมักไม่อยู่ด้วย, "เย็นชา", "โมโหง่าย", "ไม่ใส่ใจ" และ "หลงตัวเอง" นอกจากนี้ เขามักคุกคามเธอจากการแสดง "ความเป็นหญิงและเควียร์" ส่วนมัสก์เล่าเรื่องราวในวัยเด็กของเธอ โดยระบุว่าวิลสัน "เกิดมาเป็นเกย์และมีภาวะออทิสติกเล็กน้อย" และมักจะ "เลือกเสื้อผ้าให้ผมใส่ เช่น เสื้อแจ็กเก็ต แล้วบอกว่ามัน 'เลิศมาก!' " วิลสันปฏิเสธเรื่องเล่าของพ่อ โดยกล่าวว่าเป็นความพยายามที่ไม่เป็นความจริงที่จะกล่าวหาว่าเธอเป็นเกย์แมนแบบแคมป์ พ่อแม่ของวิลสันหย่าใน ค.ศ. 2008 และตกลงแบ่งอำนาจปกครองแก่เธอและน้อง ๆ ของเธอ เธอเข้าเรียนที่โรงเรียนครอสโรดส์ที่แซนตามอนิกา

### เปิดเผยอัตลักษณ์ทางเพศ
วิลสันเปิดเผยตัวตนว่าเป็นคนข้ามเพศผ่านเรื่องราวอินสตาแกรมที่โพสต์ต่อสาธารณะใน ค.ศ. 2020 ในการให้สัมภาษณ์กับ *[[Teen Vogue]]* ใน ค.ศ. 2025 เธอแสดงความเสียใจที่ไม่ได้บอกแม่ของเธอก่อน มีรายงานว่าแม่ของเธอสนับสนุนการเปลี่ยนแปลงของเธอเป็นอย่างมาก และไม่แปลกใจเมื่อวิลสันเปิดเผยอัตลักษณ์ พ่อของเธอไม่ได้ให้การสนับสนุนมากนัก และวิลสันกล่าวไว้ว่า เธอไม่ได้คุยกับเขามาหลายเดือนแล้ว แต่ต้องได้รับคำอนุญาตจากเขาเพื่อเริ่มใช้ยาต้านฮอร์โมนเทสโทสเตอโรนและการบำบัดด้วยฮอร์โมนทดแทน วิลสันเริ่มการรักษาภาวะสับสนทางเพศสภาพใน ค.ศ. 2020 ซึ่งเธอระบุว่าพ่อของเธอไม่ได้ให้การสนับสนุนในตอนแรก อย่างไรก็ตาม ในเวลานั้นเธอเริ่มตีตัวออกห่างจากเขาแล้ว 

ในเดือนมิถุนายน ค.ศ. 2022 เมื่ออายุ 18 ปี ผู้พิพากษาในรัฐแคลิฟอร์เนียอนุมัติคำขอของเธอในการเปลี่ยนชื่อตามกฎหมาย (โดยใช้นามสกุลเดิมก่อนสมรสของแม่) และเพศในใบสูติบัตรของเธอ หลังจากที่เธอยื่นคำร้องต่อศาลสูงประจำเทศมณฑลลอสแอนเจลิส ในคำร้องของเธอ วิลสันระบุว่าเธอไม่ต้องการมีความเกี่ยวข้องกับมัสก์อีกต่อไป "ไม่ว่าในรูปแบบใดก็ตาม" วิลสันยังระบุด้วยว่าเธอเป็นไบเซ็กชวล

## ภาพลักษณ์สาธารณะ

## ชีวิตส่วนตัว

## อ้างอิง

## แหล่งข้อมูลอื่น
* 

หมวดหมู่:หญิงไบเซ็กชวลชาวอเมริกัน
หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายแอฟริกาใต้
หมวดหมู่:หญิงทรานส์ชาวอเมริกัน
หมวดหมู่:ติ๊กต๊อกเกอร์ชาวอเมริกัน
หมวดหมู่:นางแบบจากลอสแอนเจลิส
หมวดหมู่:บุคคลในสื่อมวลชนจากลอสแอนเจลิส
หมวดหมู่:ตระกูลมัสก์
หมวดหมู่:บุคคลที่เกิดจากการปฏิสนธินอกร่างกาย
กีฬาบาสเกตบอลในโอลิมปิกฤดูร้อน 2024 – 3x3 ทีมหญิง

การแข่งขันบาสเกตบอล 3x3 ทีมหญิงในโอลิมปิกฤดูร้อน 2024 ที่ปารีส ประเทศฝรั่งเศส เริ่มตั้งแต่ 30 กรกฎาคม และสิ้นสุดวันที่ 5 สิงหาคม ค.ศ. 2024 โดยการแข่งขันทั้งหมดจัดขึ้นที่ปลัสเดอลากงกอร์ด นับเป็นครั้งที่สองที่มีการแข่งขันบาสเกตบอล 3x3 หญิงในโอลิมปิก

เยอรมนีเอาชนะสเปนในรอบชิงชนะเลิศคว้าแชมป์รายการครั้งแรก ส่วนสหรัฐอเมริกาคว้าเหรียญทองแดงหลังเอาชนะแคนาดา

## รูปแบบการแข่งขัน
ทีมทั้งแปดแข่งขันแบบรอบพบกันหมด โดยทีมอันดับหนึ่งและสองผ่านเข้าสู่รอบรองชนะเลิศโดยตรง ส่วนทีมอันดับสามถึงหกแข่งขันในรอบเพลย์อินเพื่อชิงสองตำแหน่งสุดท้ายเข้าสู่รอบรองชนะเลิศ จากนั้นใช้ระบบน็อกเอาต์ในการตัดสินผลการแข่งขัน เกมสามารถชนะได้สองวิธี: โดยเป็นทีมแรกที่ทำคะแนนครบ 21 คะแนน หรือทีมที่มีคะแนนสูงสุดเมื่อครบ 10 นาที

## ตารางการแข่งขัน

## รายชื่อผู้เล่น

* ในทีมสหรัฐอเมริกา เดียริกา แฮมบี้ แทนที่ คาเมรอน บริ้งค์ หลังจากเธอ เอ็นไขว้หน้าฉีก ระหว่างการแข่งขัน ฤดูกาล WNBA 2024 เมื่อวันที่ 18 มิถุนายน 2024.

## กรรมการ
กรรมการที่ได้รับเลือกให้ทำหน้าที่ในทัวร์นาเมนต์นี้:

*  ชี ชีร่ง
*  นาจิบ ชาจิดดิน
*  เอดมอนด์ โฮ
*  บริกิตตา ชาบาย-คาสเกอโต
*  มาเร็ค มาลิซูวสกี
*  วลาด กิซดารีอานู
*  ยาส์มินา ยูราส
*  คิม กา-อิน
*  เอริค แบร์ทรานด์
*  มาร์กอส ไมเคิลไดส์
*  ดีแอนนา แจ็คสัน

## อ้างอิง

## แหล่งข้อมูลอื่น
*Official website

บาสเกตบอล
หมวดหมู่:กีฬาบาสเกตบอลในโอลิมปิกฤดูร้อน
หมวดหมู่:บาสเกตบอลในปี พ.ศ. 2567
2024
กีฬารักบี้ 7 คนในโอลิมปิกฤดูร้อน 2024 – ทีมหญิง

การแข่งขันกีฬารักบี้ 7 คนหญิงในโอลิมปิกฤดูร้อน 2024 จัดขึ้นที่ สตาดเดอฟร็องส์ ซึ่งเป็นสนามที่ใช้จัด รักบี้เวิลด์คัพ 2023 ด้วย การแข่งขันจัดขึ้น 3 วัน ระหว่างวันที่ 28–30 กรกฎาคม ค.ศ. 2024

## ตารางการแข่งขัน

## การคัดเลือก

## อ้างอิง

รักบี้ 7 คน
2024
หมวดหมู่:รักบี้ 7 คนในปี พ.ศ. 2566
ตำบลควนเมา

**ควนเมา** เป็นตำบลในอำเภอรัษฎา จังหวัดตรัง ปัจจุบันอยู่ในความดูแลขององค์การบริหารส่วนตำบลควนเมาตั้งแต่ปี พ.ศ. 2539 เป็นที่ตั้งศูนย์ราชการของอำเภอหลายแห่งทั้งโรงพยาบาลรัษฎา สถานีตำรวจภูธรรัษฎา รวมทั้งเป็นที่ตั้งของอดีตสถานีรถไฟควนเมาในเส้นทางรถไฟสายตรัง-กันตัง  

## ที่ตั้งและอาณาเขต
ตำบลควนเมา มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเขาโร ตำบลกะปาง (อำเภอทุ่งสง จังหวัดนครศรีธรรมราช) และตำบลคลองปาง
* **ทิศตะวันออก** ติดต่อกับตำบลหนองปรือ****
* **ทิศใต้** ติดต่อกับตำบลหนองช้างแล่น และตำบลห้วยนาง (อำเภอห้วยยอด)
* **ทิศตะวันตก** ติดต่อกับตำบลวังหิน (อำเภอบางขัน จังหวัดนครศรีธรรมราช)

## ประวัติ
ควนเมา เป็นตำบลเก่าแก่ของอำเภอห้วยยอด พื้นที่บริเวณนี้เดิมมีชื่อว่า "บ่อลำเพ็ง" เนื่องจากด้านทิศเหนือของวัดมีบ่อน้ำซึ่งมีย่านลำเพ็งขึ้นอยู่รอบบ่อ สำหรับบ่อน้ำนี้มีความพิเศษคือมีน้ำเต็มบ่ออยู่ตลอดทั้งปีจนกระทั่งถึงปัจจุบันนี้  ทั้งที่ที่ตั้งของวัดอยู่บนพื้นที่สูง (ควน แปลว่า ที่สูง) ต่อมาเปลี่ยนชื่อวัดและตำบลเป็น *ควนเมา* ต่อมาปี พ.ศ. 2485 ได้เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลควนเมารวมเข้ากับตำบลคลองปางเพื่อประหยัดงบประมาณ ก่อนที่ พ.ศ. 2490 ทางจังหวัดตรังได้ประกาศแยกพื้นที่ที่เคยยุบรวมเดิม คือ พื้นที่หมู่ 5-8 นำมาตั้งขึ้นเป็น ตำบลควนเมา ดังเดิม 

ปี พ.ศ. 2533 ตำบลควนเมาได้ย้ายมาเป็นส่วนหนึ่งของอำเภอรัษฎา เดิมที่ว่าการอำเภอตั้งอยู่ในพื้นที่ 2 ตำบล ทางราชการจึงโอนที่ดินแปลงของตำบลควนเมา ไปขึ้นกับตำบลคลองปาง เพื่อลดความซ้ำซ้อน

## การปกครองส่วนภูมิภาค

### การปกครองส่วนภูมิภาค
ตำบลควนเมาแบ่งพื้นที่การปกครองออกเป็น 15 หมู่บ้าน ได้แก่

* **หมู่ที่ 1** บ้านควนเมา
* **หมู่ที่ 2** บ้านกลาง
* **หมู่ที่ 3** บ้านไร่ใหญ่
* **หมู่ที่ 4** บ้านทุ่งสมอ
* **หมู่ที่ 5** บ้านใสแต
* **หมู่ที่ 6** บ้านต้นพิกุล
* **หมู่ที่ 7** บ้านกลางเหนือ
* **หมู่ที่ 8** บ้านอ้ายเต็ง
* **หมู่ที่ 9** บ้านควนล้อน
* **หมู่ที่ 10** บ้านไสหรก
* **หมู่ที่ 11** บ้านควนเทียม
* **หมู่ที่ 12** บ้านหน้าวัดควนเมา	
* **หมู่ที่ 13** บ้านควนจำปา
* **หมู่ที่ 14** บ้านนาขาม
* **หมู่ที่ 15** บ้านคลองขามเหนือ

## อ้างอิง

ควนเมา
ควนเมา
ปันหยี I Sea You

***ปันหยี I Sea You*** () เป็นภาพยนตร์ไทยแนวสุขนาฏกรรม ชีวิต และจินตนิยม ปี พ.ศ. 2569 กำกับโดย อริญชัย รัตนวิจิตร ถ่ายทอดวิถีชีวิตและอัตลักษณ์ทางวัฒนธรรมของชุมชนชาวประมงมุสลิมบนเกาะปันหยี หมู่บ้านลอยน้ำที่ตั้งอยู่ในพื้นที่อุทยานแห่งชาติอ่าวพังงา นำแสดงโดยเซฟ ไซสวัสดิ์, อารียา ผลฟูตระกูล, สมใจ จึงสุขประเสริฐ, วรายุส์ พูสมจิตรสกุล, ธาริณ แก้วมณี, ณัฐภัทร มีสุข เข้าฉายครั้งแรกเมื่อวันที่ 8 มกราคม พ.ศ. 2569

## เรื่องย่อ
ภาพยนตร์เล่าเรื่องของแพทย์ฝึกหัดที่มีพฤติกรรมใช้ชีวิตอย่างอิสระในเมืองใหญ่ ซึ่งภายหลังประสบปัญหาในหน้าที่การงานจนถูกย้ายไปปฏิบัติงานที่เกาะปันหยี ชุมชนชาวมุสลิมกลางทะเลอันดามัน สภาพแวดล้อมและวิถีชีวิตในพื้นที่ดังกล่าวมีความแตกต่างจากชีวิตเดิมอย่างสิ้นเชิง ระหว่างการปรับตัวเพื่อปฏิบัติหน้าที่ทางการแพทย์และดูแลประชาชนในชุมชน แพทย์ฝึกหัดได้สร้างความสัมพันธ์กับผู้คนในพื้นที่ ซึ่งนำไปสู่การเปลี่ยนแปลงทัศนคติและแนวคิดในการดำเนินชีวิต

## นักแสดง
### นักแสดงหลัก
* เซฟ ไซสวัสดิ์ รับบท หมอปาร์ค
* อารียา ผลฟูตระกูล รับบท จำปูน
* สมใจ จึงสุขประเสริฐ รับบท มะนัจมีย์
* วรายุส์ พูสมจิตรสกุล รับบท เน็ท
* ธาริณ แก้วมณี รับบท เพชร
* ณัฐภัทร มีสุข รับบท หมอแม็ค

### นักแสดงสมทบ
* เจนนิเฟอร์ โรเบิร์ต รับบท มิ้ง
* เจตน์สฤษฏิ์ สีตะรุ่งเรือง รับบท บังเบิร์ด
* ธนภรณ์ กันทสังข์ รับบท ป้าวารี

## การประชาสัมพันธ์
ในวันที่ 6 มกราคม พ.ศ. 2569 ภาพยนตร์ได้เปิดตัวอย่างเป็นทางการ ณ ลานอินฟินิตี้ ฮอลล์ ชั้น 5 สยามพารากอน

## การออกฉาย
ในวันที่ 11 ตุลาคม พ.ศ. 2568 ภาพยนตร์ปันหยี I Sea You ได้เข้าฉายอย่างเป็นทางการในเทศกาลภาพยนตร์ Madani International Film Festival 2025 ณ กรุงจาการ์ตา ประเทศอินโดนีเซีย และเทศกาล Hainan Island International Film Festival 2025 ที่ประเทศจีน

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย อริญชัย รัตนวิจิตร
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ตลกไทย
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่มีฉากในจังหวัดพังงา
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ถ่ายทำในจังหวัดพังงา
ตำบลหนองบัว (อำเภอรัษฎา)

**หนองบัว** เป็นตำบลในอำเภอรัษฎา จังหวัดตรัง ปัจจุบันอยู่ในความดูแลขององค์การบริหารส่วนตำบลหนองบัวตั้งแต่ปี พ.ศ. 2539 เป็นที่ตั้งของวัดถ้ำพระพุทธโดยกำหนดขึ้นเป็นโบราณสถานในปี พ.ศ. 2559 โดยกรมศิลปากร  

## ที่ตั้งและอาณาเขต
ตำบลหนองบัว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลกะปาง (อำเภอทุ่งสง จังหวัดนครศรีธรรมราช)
* **ทิศตะวันออก** ติดต่อกับตำบลน้ำตก (อำเภอทุ่งสง จังหวัดนครศรีธรรมราช)
* **ทิศใต้** ติดต่อกับตำบลเขาไพร
* **ทิศตะวันตก** ติดต่อกับตำบลคลองปาง

## ประวัติ
หนองบัว เป็นตำบลเก่าแก่ของอำเภอห้วยยอด ราษฎรเดิมส่วนใหญ่มาจากบ้านกะปาง บ้านเขาพริก และบ้านล่องน้ำ โดยมีที่มาเนื่องจากบริเวณพื้นที่มีหนองน้ำ ซึ่งมีดอกบัวขึ้นอยู่มากมาย ทำให้ผู้ที่ผ่านไปมาเรียกว่า *หนองบัว* ต่อมาปี พ.ศ. 2528 พื้นที่ 4 หมู่บ้านด้านทิศใต้ของตำบลหนองบัว ประกอบด้วยหมู่บ้านย่อยจำนวนมาก จึงแยกพื้นที่ออกเป็นตำบลใหม่ คือ ตำบลเขาไพร โดยแยกออกเป็น ดังนี้ 

* หมู่ 4 บ้านทอนเหรียญ, บ้านควนไทรตอก, บ้านควนระกำ ไปตั้งเป็นหมู่ 4 ตำบลเขาไพร
* หมู่ 7 บ้านลำช้าง, บ้านคลองเขาจันทร์ ไปตั้งเป็นหมู่ 1 ตำบลเขาไพร
* หมู่ 10 บ้านโหล๊ะท่อม, บ้านนาหนองเต่า, บ้านควนหนองยาง, บ้านด่านสาย ไปตั้งเป็นหมู่ 2 ตำบลเขาไพร
* หมู่ 12 บ้านศาลาหลวงด้วง, บ้านสำนักเชือด, บ้านควนต้นเดือย ไปตั้งเป็นหมู่ 3 ตำบลเขาไพร

ปี พ.ศ. 2533 ตำบลหนองบัวได้ย้ายมาเป็นส่วนหนึ่งของอำเภอรัษฎา จนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลหนองบัวแบ่งพื้นที่การปกครองออกเป็น 9 หมู่บ้าน ได้แก่

* **หมู่ที่ 1** บ้านศาลาหนองบัว
* **หมู่ที่ 2** บ้านต้นไทร
* **หมู่ที่ 3** บ้านล่องน้ำ
* **หมู่ที่ 4** บ้านหน้าเขา
* **หมู่ที่ 5** บ้านหนองศรีจันทร์
* **หมู่ที่ 6** บ้านถ้ำพระพุทธ
* **หมู่ที่ 7** บ้านคลองโกงใต้
* **หมู่ที่ 8** บ้านหนองบัว
* **หมู่ที่ 9** บ้านควนซาง

## อ้างอิง

หนองบัว
หนองบัว
ชาวยิวคือใคร?

"**ชาวยิวคือใคร**" (, ) เป็นคำถามพื้นฐานเกี่ยวกับอัตลักษณ์ของชาวยิวและการพิจารณาเกี่ยวกับการระบุตัวตนของชาวยิวด้วยตนเอง คำถามนี้เกี่ยวข้องกับแนวคิดเกี่ยวกับความเป็นบุคคลของชาวยิว ซึ่งมีมิติทางทั้งวัฒนธรรม ชาติพันธุ์ ศาสนา การเมือง วงศ์ตระกูล และส่วนบุคคล ศาสนายูดายแบบออร์โธดอกซ์ และศาสนายูดายแบบอนุรักษ์นิยม ได้ปฏิบัติตามกฎหมายของศาสนายูดาย (ฮาลาคาห์) โดยถือว่าบุคคลใดเป็นชาวยิว หากมารดาของพวกเขาเป็นชาวยิว หรือหากพวกเขาผ่าน การเปลี่ยนศาสนาตามหลักฮาลาคาห์ ศาสนายูดายสายปฏิรูป และศาสนายูดายสายฟื้นฟู ยอมรับทั้งการสืบเชื้อสาย ทางมารดา และทางบิดา รวมถึงการเปลี่ยนศาสนาด้วย ศาสนายูดายแบบคาราอิต ส่วนใหญ่ยึดถือการสืบเชื้อสายทางฝ่ายบิดาเป็นหลัก รวมถึงการเปลี่ยนศาสนาด้วย

อัตลักษณ์ของชาวยิวโดยทั่วไปมักถูกกำหนดผ่านทางชาติพันธุ์ด้วยเช่นกัน ผลสำรวจความคิดเห็นชี้ให้เห็นว่าชาวยิวสมัยใหม่ส่วนใหญ่มองว่าการเป็นชาวยิวเป็นเรื่องของเชื้อสายและวัฒนธรรมมากกว่าศาสนา

มีข้อถกเถียงเกี่ยวกับการระบุตัวตนว่าเป็นชาวยิวในประเทศอิสราเอล เนื่องจากมีผลต่อสัญชาติและสถานะส่วนบุคคล เช่น การแต่งงาน กฎหมายว่าด้วยการกลับคืนสู่ถิ่นฐานของอิสราเอลให้สิทธิพลเมืองแก่ผู้ที่มีพ่อหรือปู่ย่าตายายเป็นชาวยิว แม้ว่าจะไม่เคร่งศาสนาก็ตาม แต่ศาลของเหล่ารับบีใช้กฎฮาลาคาห์สำหรับการแต่งงาน โดยกำหนดให้ผู้ที่ไม่มีมารดาเป็นชาวยิวต้องเปลี่ยนมานับถือศาสนาคริสต์นิกายออร์โธดอกซ์ สิ่งนี้ก่อให้เกิดความขัดแย้งระหว่างนิกายต่างๆ ของศาสนายูดาย

พวกนาซีได้จำแนกชาวยิวตามเชื้อสายและกดขี่ข่มเหงพวกเขาบนพื้นฐานทางเชื้อชาติ กลุ่มต่อต้านชาวยิวได้ใช้คำจำกัดความของชาวยิวเพื่อจุดประสงค์ในการเลือกปฏิบัติด้วยเช่นกัน ชาวยิวเองก็มีนิยามของตนเองที่หลากหลาย ตั้งแต่การปฏิบัติตามหลักศาสนาไปจนถึงอัตลักษณ์ทางชาติพันธุ์ที่ไม่ยึดติดกับศาสนา แม้จะไม่มีข้อสรุปที่เป็นเอกฉันท์ แต่ประเด็นหลักที่พบได้ทั่วไปมักเน้นเรื่องบรรพบุรุษ วัฒนธรรม และการเป็นส่วนหนึ่งของชุมชน แม้แต่ในกลุ่มชาวยิวที่ไม่เคร่งศาสนาและผู้ที่เปลี่ยนไปนับถือศาสนาอื่นก็ตาม

## อ้างอิง

## แหล่งข้อมูลอื่น
* Humanistic Judaism view on Who is a Jew
* Reform view of who is a Jew by the Union for Reform Judaism
* Who is a Jew by Jewish Virtual Library
* Orthodox and Non-Orthodox Judaism: How to Square the Circle by JCPA
* The "Who Is a Jew?" Controversy by the U.S. Library of Congress

หมวดหมู่:ชาวยิว
ตำบลเขาไพร

**เขาไพร** เป็นตำบลในอำเภอรัษฎา จังหวัดตรัง ปัจจุบันอยู่ในความดูแลขององค์การบริหารส่วนตำบลเขาไพรตั้งแต่ปี พ.ศ. 2539   

## ที่ตั้งและอาณาเขต
ตำบลเขาไพร มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองบัว
* **ทิศตะวันออก** ติดต่อกับตำบลน้ำตก (อำเภอทุ่งสง จังหวัดนครศรีธรรมราช)
* **ทิศใต้** ติดต่อกับตำบลในเตา (อำเภอห้วยยอด) และตำบลหนองปรือ
* **ทิศตะวันตก** ติดต่อกับตำบลคลองปาง

## ประวัติ
เขาไพร เดิมเป็นส่วนหนึ่งของตำบลหนองบัว อำเภอห้วยยอด ต่อมาปี พ.ศ. 2528 ได้แยกพื้นที่ตำบลหนองบัวรวม 4 หมู่บ้าน ได้แก่ หมู่ 4 บ้านทอนเหรียญ, บ้านควนไทรตอก, บ้านควนระกำ, หมู่ 7 บ้านลำช้าง, บ้านคลองเขาจันทร์, หมู่ 10 บ้านโหล๊ะท่อม, บ้านนาหนองเต่า, บ้านควนหนองยาง, บ้านด่านสาย และหมู่ 12 บ้านศาลาหลวงด้วง, บ้านสำนักเชือด, บ้านควนต้นเดือย ออกมาตั้งเป็น ตำบลเขาไพร  

โดยชื่อ "เขาไพร" มีที่มาจากพื้นที่ตำบลมีลักษณะเด่นเป็นพื้นที่ที่มีป่าไม้ค่อนข้างหนาแน่นเขียวชะอุ่ม และมีภูเขาสูงชันจากเขตทิวเขานครศรีธรรมราช  ภายในตำบลมีคลองสายหลัก คือ คลองไพ จึงได้นำลักษณะ 2 อย่าง มารวมกันกลายเป็นชื่อตำบล *เขาไพร* โดยมีกำนันครื้น ดำสุข เป็นกำนันคนแรกของตำบล 

ปี พ.ศ. 2533 ตำบลเขาไพรได้ย้ายมาเป็นส่วนหนึ่งของอำเภอรัษฎา จนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลเขาไพรแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านลำช้าง
* **หมู่ที่ 2** บ้านโหล๊ะท่อม
* **หมู่ที่ 3** บ้านศาลาหลวงด้วง
* **หมู่ที่ 4** บ้านทอนเหรียญ
* **หมู่ที่ 5** บ้านควนไทรตอก

## อ้างอิง

เขาไพร
เขาไพร
ฮอร์เนตจิเตฟ

**ฮอร์เนตจิเตฟ** () เป็นนักบวชชาวอียิปต์โบราณในวิหารแห่งอามุนที่คาร์นักในรัชสมัยทอเลมีที่ 3 (246–222 ปีก่อน ค.ศ.) เขาเป็นที่รู้จักจากโลงศพที่ประณีต หน้ากากมัมมี่ และมัมมี่ของเขา ซึ่งมีอายุตั้งแต่ สมัยทอเลมีตอนต้น (ประมาณ 220 ปีก่อน ค.ศ.) และขุดพบจาก Asasif ทีบส์ ประเทศอียิปต์ ทั้งหมดนี้จัดแสดงอยู่ในพิพิธภัณฑ์บริติช วัตถุที่เกี่ยวข้องเหล่านี้ได้รับการคัดเลือกให้เป็นวัตถุชิ้นแรกจากทั้งหมดร้อยชิ้นที่นีล แมคเกรเกอร์ ผู้อำนวยการพิพิธภัณฑ์บริติช คัดเลือกไว้ในรายการวิทยุ BBC Radio 4 ค.ศ. 2010 เรื่อง *[[A History of the World in 100 Objects]]*

นอกจากโลงศพ กล่องมัมมี่ หน้ากากมัมมี่ และตัวมัมมี่แล้ว สุสานของฮอร์เนตจิเตฟยังบรรจุสิ่งของต่าง ๆ เช่น คัมภีร์มรณะที่เขียนบนกระดาษปาปิรัส และรูปแกะสลักไม้ทาสีของเทพปทาห์-โซการ์-โอไซริส

## บทอ่าน
*Mack, J. (ed.), *Masks: the art of expression* London: The British Museum Press, 1994
*Strudwick, Nigel, *Masterpieces of Ancient Egypt*, London: British Museum Publications, 2006. . 
*Walker, S. and Bierbrier, M., *Ancient faces: mummy portraits* London: The British Museum Press, 1997

## อ้างอิง

## แหล่งข้อมูลอื่น

*Outer coffin of Hornedjitef in the British Museum
*Inner coffin and mummy of Hornedjitef in the British Museum
*Mummy mask of Hornedjitef in the British Museum
* Painted wooden figure of Ptah-Sokar-Osiris from the burial of Hornedjitef.  British Museum
*BBC Radio 4 ''A History of the World in 100 Objects'' website page on Hornedjitef

หมวดหมู่:วัตถุอียิปต์โบราณในพิพิธภัณฑ์บริติช
หมวดหมู่:ประติมากรรมอียิปต์โบราณ
หมวดหมู่:นักบวชอียิปต์โบราณ
หมวดหมู่:มัมมี่อียิปต์โบราณ
เทเคเลท

***เทเคเลท*** (   ) เป็นสีย้อมที่มีสีน้ำเงินที่มีความสำคัญอย่างยิ่งในอารยธรรมโบราณของแถบเมดิเตอร์เรเนียน มีการกล่าวถึงสีนี้ในคัมภีร์ไบเบิลภาษาฮีบรู และเป็นเรื่องปกติในวัฒนธรรมยิว โดยใช้สีนี้อย่างเด่นชัดในการระบายสีชายผ้า (เรียกว่า *tzitzit*) ของเครื่องแต่งกายทางศาสนาของชาวยิวหลายชิ้น เช่น *tallit* สีย้อมนี้ถูกนำมาใช้ในเสื้อผ้าของมหาปุโรหิตแห่งอิสราเอล และในพรมทอในพลับพลาเช่นกัน

ข้อความในคัมภีร์ไบเบิลไม่ได้ระบุแหล่งที่มาหรือวิธีการผลิต*เทเคเลท* อย่างไรก็ตาม วรรณกรรมของรับบีได้บันทึกไว้ว่ามันทำมาจากสัตว์ทะเล:  ( - ความรู้เชิงปฏิบัติเกี่ยวกับการผลิตเทเคเล็ตได้สูญหายไปตามกาลเวลา ส่งผลให้ไม่มีการใส่สีย้อมลงใน *tzitzit* อีกต่อไป ในยุคปัจจุบัน *ḥillāzon* ถูกระบุว่าเป็นหอยทะเลชนิด *[[Hexaplex trunculus]]*

## หมายเหตุ


## อ้างอิง

## บรรณานุกรม
* Gadi Sagiv, 'Deep Blue: Notes on the Jewish Snail Fight'
* 
* 
* KolRom Media, 'Techeiles - It's Not All Black and White'

## แหล่งข้อมูลอื่น
* Ptil Tekhelet – A group that promotes the view that the *ḥillāzon* is the snail *H.&nbsp;trunculus*.
* Explanation of how tekhelet was discovered and made from the ''H. trunculus''
อ่าวเกาหลี

**อ่าวเกาหลี** บางครั้งเรียก **อ่าวเกาหลีตะวันตก** (; ;  หรือ ) เป็นไบต์และส่วนขยายทางเหนือของทะเลเหลือง ระหว่างชายฝั่งตะวันออกเฉียงใต้ของมณฑลเหลียวหนิงของประเทศจีน และชายฝั่งตะวันตกขอจังหวัดพย็องอันเหนือ, จังหวัดพย็องอันใต้ และจังหวัดฮวังแฮใต้ของเกาหลีเหนือ คาบสมุทรเหลียวตงแยกอ่าวนี้จากทะเลปั๋วไห่ โดยมีเขตลฺหวี่ชุ่นโข่วของต้าเหลียนเป็นของเขตทางตะวันตก และปลายตะวันตกสุดในอำเภอรยงย็อนของเกาหลีหนือ เป็นขอบเขตทางตะวันออก

แม่น้ำยาลู่ (อัมนก) ซึ่งเป็นจุดชายแดนจีน–เกาหลีเหนือสองในสามทางตะวันตก ไหลลงอ่าวเกาหลีตรงระหว่างตานตง (จีน) กับชินอึยจู (เกาหลีเหนือ) แม่น้ำช็องช็อนและแม่น้ำแทดงก็ไหลลงอ่าวเกาหลีที่ชินอันจูกับนัมโพ ตามลำดับ

## อ้างอิง

## แหล่งข้อมูลอื่น
*
เอลฮะยาต (หนังสือพิมพ์)

หนังสือพิมพ์***เอลฮะยาต*** ( แปลว่า *ชีวิต*) เป็นหนังสือพิมพ์รายวันอิสระในประเทศแอลจีเรีย ตีพิมพ์ในวันเสาร์ถึงวันพฤหัสบดีผ่านแบบแท็บลอยด์

## ประวัติ
แหล่งข้อมูลบางส่วนจัดให้หนังสือพิมพ์นี้เป็นหนังสือพิมพ์รายวันอิสระแห่งแรกในประเทศแอลจีเรีย ซึ่งตีพืมพ์โดยนักวารสารศาสตร์ผู้ไม่เคยทำงานในสื่อของรัฐบาลมาก่อนและไม่มีความเกี่ยวข้องกับพรรคการเมืองใด ๆ

## อ้างอิง
ตำบลหนองปรือ (อำเภอรัษฎา)

**หนองปรือ** เป็นตำบลในอำเภอรัษฎา จังหวัดตรัง ปัจจุบันอยู่ในความดูแลขององค์การบริหารส่วนตำบลหนองปรือตั้งแต่ปี พ.ศ. 2539 เป็นที่ตั้งของอดีตสถานีรถไฟคลองมวนในเส้นทางรถไฟสายตรัง-กันตัง  

## ที่ตั้งและอาณาเขต
ตำบลหนองปรือ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคลองปาง และตำบลเขาไพร
* **ทิศตะวันออก** ติดต่อกับตำบลในเตา (อำเภอห้วยยอด)
* **ทิศใต้** ติดต่อกับตำบลท่างิ้ว (อำเภอห้วยยอด)
* **และทิศตะวันตก** ติดต่อกับตำบลควนเมา และตำบลหนองช้างแล่น (อำเภอห้วยยอด)****

## ประวัติ
หนองปรือ เดิมเป็นตำบลของอำเภอห้วยยอด ตั้งขึ้นเป็นตำบลในปี พ.ศ. 2476 พื้นที่บริเวณนี้เดิมมีลำคลอง แอ่งน้ำมาก โดยทั่วไปจะเป็นดินที่นาซึ่งจะมีความเหนียว เป็นแหล่งของต้นปรือที่มีลำต้นสีเขียวเรียวยาว ลำต้นกลม เป็นไม้ล้มลุก ทำให้ผู้ที่ผ่านไปมาพบเห็นต้นปรือที่แตกกอชูก้านใบมากมายริมหนองและคลอง จึงเรียกขานกันว่า *หนองปรือ*

ต่อมาปี พ.ศ. 2485 ได้เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลหนองปรือรวมเข้ากับตำบลท่างิ้วเพื่อประหยัดงบประมาณ ก่อนที่ปี พ.ศ. 2490 ทางจังหวัดตรังได้ประกาศแยกพื้นที่หมู่ 5 บ้านคลองมวน, หมู่ 6 บ้านน้ำปลิว, หมู่ 7 บ้านในร่อน และหมู่ 8 บ้านหนองยาง ของตำบลท่างิ้ว รวม 4 หมู่บ้าน นำมาตั้งขึ้นเป็น ตำบลหนองปรือ ดังเดิม  

ปี พ.ศ. 2533 ตำบลหนองปรือได้ย้ายมาเป็นส่วนหนึ่งของอำเภอรัษฎา 

## การปกครองส่วนภูมิภาค

### การปกครองส่วนภูมิภาค
ตำบลหนองปรือแบ่งพื้นที่การปกครองออกเป็น 12 หมู่บ้าน ได้แก่

* **หมู่ที่ 1** บ้านคลองมวน
* **หมู่ที่ 2** บ้านน้ำปลิว
* **หมู่ที่ 3** บ้านในร่อน
* **หมู่ที่ 4** บ้านหนองยาง
* **หมู่ที่ 5** บ้านควนตีน
* **หมู่ที่ 6** บ้านไทรบ่วง
* **หมู่ที่ 7** บ้านหนองปรือ
* **หมู่ที่ 8** บ้านไสม่วง
* **หมู่ที่ 9** บ้านห้วยยาง
* **หมู่ที่ 10** บ้านไทรทอง
* **หมู่ที่ 11** บ้านปากคลอง
* **หมู่ที่ 12** บ้านเกาะปราง

## อ้างอิง

หนองปรือ
หนองปรือ
เดอะโรแมนติก (อัลบั้ม)

***เดอะโรแมนติก*** () เป็นสตูดิโออัลบั้มชุดที่สี่ที่กำลังจะวางจำหน่ายของนักร้องและนักแต่งเพลงชาวอเมริกัน บรูโน มาส์ กำหนดจัดจำหน่ายโดย แอตแลนติกเรเคิดส์ ในวันที่ 27 กุมภาพันธ์ ค.ศ. 2026 มาร์สประกาศว่าได้ทำอัลบั้มชุดนี้เสร็จสิ้นเมื่อวันที่ 5 มกราคม 2026 สองวันถัดมาเขาได้เปิดเผยชื่ออัลบั้ม ภาพปก และวันวางจำหน่าย มาส์ยังกล่าวในประกาศว่าซิงเกิลแรกของอัลบั้มจะวางจำหน่ายในวันที่ 9 มกราคม 2026 *เดอะโรแมนติก* จะเป็นอัลบั้มแรกของเขาหลังจาก *[[แอนอีฟนิงวิธซิลก์โซนิก]]* (2021) ซึ่งเป็นอัลบั้มที่เขาร่วมงานกับนักร้องและแร็ปเปอร์ชาวอเมริกัน แอนเดอร์สัน .แพก รวมถึงผลงานเพลงคู่ที่มีชื่อเสียงมากมายที่ปล่อยออกมาตลอดปี 2024 และ 2025 อาทิ ดายวิธอะสไมล์ (ร่วมกับ เลดีกากา) และเอพีที (ร่วมกับ โรเซ) เป็นต้น *เดอะโรแมนติก* จะเป็นสตูดิโออัลบั้มเดี่ยวชุดแรกของมาร์สในรอบเกือบสิบปี และเป็นอัลบั้มแรกนับตั้งแต่ *[[ทเวนตีฟอร์แครัตแมจิก (อัลบั้ม)|ทเวนตีฟอร์แครัตแมจิก]]* (2016)

## ภูมิหลัง
ในปี 2023 มาร์สกำลังทำงานอัลบั้มสตูดิโอชุดต่อไปของเขากับโบรดี บราวน์ ลอว์เรนซ์ และเจมส์ ฟอนต์เลอรอย มีรายงานว่าอัลบั้มใกล้จะเสร็จสมบูรณ์ในเดือนพฤษภาคม โดยมีดนตรีในรูปแบบใหม่และกำหนดวันวางจำหน่ายเบื้องต้นไว้แล้ว มาร์สกำลังเจรจาเบื้องต้นกับไลฟ์เนชันเอนเตอร์เทนเมนต์ สำหรับทัวร์คอนเสิร์ตในปี 2024–2025 ในปี 2024 ดีไมล์ มีส่วนร่วมในอัลบั้มชุดต่อมาของนักร้องผู้นี้ ในปี 2025 แอนดรูว์ วัตต์ และแอนดรูว์ ไวแอตต์ กล่าวว่าพวกเขาได้ร่วมงานกับมาร์สในเพลงหนึ่ง ดีไมล์ยืนยันว่าเขากำลังทำงานร่วมกับมาส์ในอัลบั้มสตูดิโอของเขา

## อ้างอิง

หมวดหมู่:อัลบั้มเพลงของค่ายแอตแลนติกเรเคิดส์
หมวดหมู่:อัลบั้มเพลงของบรูโน มาส์
หมวดหมู่:อัลบั้มเพลงในปี พ.ศ. 2569
เก้ามณฑล

คำว่า **เก้ามณฑล** หรือ **เก้าภูมิภาค** ในภาษาจีนเรียกว่า **จิ่วโจว** () ถูกใช้ในประวัติศาสตร์จีนโบราณเพื่อหมายถึงเขตหรือดินแดนทางภูมิศาสตร์ในช่วงยุคราชวงศ์เซี่ย (夏) และราชวงศ์ชาง (商) และปัจจุบันได้กลายเป็นคำที่สื่อถึงประเทศจีนในเชิงสัญลักษณ์ คำว่า "มณฑล" เป็นคำที่ใช้แปลคำภาษาจีนว่า *[[โจว (เขตการปกครอง)|โจว]]* (州) ในช่วงก่อนยุคราชวงศ์ถัง (唐) ซึ่งถือเป็นหน่วยการแบ่งเขตแดนของจีนที่ใหญ่ที่สุด แม้นิยามในปัจจุบันของเก้ามณฑลปรากฏหลักฐานตั้งแต่ยุควสันตสารท (春秋 *ชุนชิว*) และยุครณรัฐ (戰國 *จ้านกั๋ว*) แต่ในช่วงเวลานั้นเก้ามณฑลยังไม่ได้มีฐานะเป็นเขตการปกครองอย่างแท้จริงจนกระทั่งเข้าสู่ยุคราชวงศ์ฮั่นตะวันออก (東漢 *ตงฮั่น*)

## การตีความเก้ามณฑลที่แตกต่างกัน

*[[หรงเฉิงชื่อ]]* (容成氏) ซึ่งเป็นเอกสารซีกไม้ไผ่จากรัฐฉู่ (楚) มีการตีความเก้ามณฑลที่เก่าแก่ที่สุด แต่นิยามของเก้ามณฑลในยุคต้นนี้มีความแตกต่างอย่างมากจากนิยามของเก้ามณฑลที่ได้รับการยอมรับในปัจจุบัน เก้ามณฑลตามที่ระบุใน *หรงเฉิงชื่อ* ได้แก่ ถู (涂), เจีย (夾), จิ้ง (竞), จฺวี่ (莒), โอ่ว (藕), จิง (荊), หยาง (陽), ซฺวี่ (敘) และฉัว (虘)

## ดูเพิ่ม
*สิบแปดมณฑล
*สี่ทะเล
*หฺวาเซี่ย
*เก้าติ่ง
**[[ชานไห่จิง]]*
*ใต้ฟ้า
*จัตุรัสลั่วชู
*สิบสองมณฑล

## อ้างอิง

หมวดหมู่:ชื่อของประเทศจีน
หมวดหมู่:คำและวลีภาษาจีน
หมวดหมู่:มณฑลของจีนโบราณ
หมวดหมู่:ภูมิศาสตร์ประวัติของประเทศจีน
ใต้ฟ้า

**ใต้ฟ้า** เป็นคำที่แปลจากคำภาษาจีนว่า **เทียนเซี่ย** () ซึ่งเป็นคำสำหรับแนวคิดทางวัฒนธรรมจีนในประวัติศาสตร์ที่สื่อถึงทั้งโลกในเชิงภูมิศาสตร์ หรืออาณาจักรของมนุษย์ในเชิงอภิปรัชญา และในเวลาต่อมาได้กลายเป็นคำที่เชื่อมโยงกับอำนาจอธิปไตยในทางการเมือง ในจีนยุคโบราณและจีนสมัยราชวงศ์ คำว่า "ใต้ฟ้า" หรือ "เทียนเซี่ย" หมายถึง แผ่นดิน พื้นที่ หรืออาณาบริเวณที่สวรรค์ประทานให้กับผู้ปกครองจีนตามหลักแห่งระเบียบที่เป็นสากลและชัดเจน ใจกลางของแผ่นดินนี้ถูกจัดสรรให้กับราชสำนักจีนโดยตรง ก่อให้เกิดทัศนะเกี่ยวกับศูนย์กลางของโลกที่ยึดราชสำนักจีนเป็นจุดศูนย์กลางแล้วขยายตัวออกเป็นรูปวงกลมร่วมศูนย์กลาง เริ่มจากข้าราชการชั้นผู้ใหญ่และผู้น้อย ถัดออกไปเป็นราษฎรทั่วไป รัฐบรรณาการ และสิ้นสุดที่อนารยชนตามแนวชายขอบ

## ดูเพิ่ม
* การรวมประเทศจีน
* คติข้อยกเว้นจีน
* สี่ทะเล
* หฺวาเซี่ย

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 

หมวดหมู่:ประวัติศาสตร์ทางวัฒนธรรมจีน
หมวดหมู่:คำและวลีภาษาจีน
หมวดหมู่:สวรรค์
หมวดหมู่:ชื่อของประเทศจีน
หมวดหมู่:รัฐบาลโลก
หมวดหมู่:ความสัมพันธ์ระหว่างสวรรค์และมนุษยชาติ
ไมโล แมนไฮม์

**ไมโล เจค็อบ แมนไฮม์** (เกิด 6 มีนาคม ค.ศ. 2001) เป็นนักแสดงชาวอเมริกัน เขามีชื่อเสียงจากบท เซด ในภาพยนตร์โทรทัศน์ของดิสนีย์แฟรนไชส์เรื่อง *[[Zombies (2018 film)|ซอมบี้ส์]]* และรับบท โยเซฟ ในภาพยนตร์เพลงคริสต์มาสปี ค.ศ. 2023 เรื่อง *[[Journey to Bethlehem|เจอร์นีย์ ทู เบธเลเฮม]]* ในปี ค.ศ. 2018 เขาได้อันดับที่สองจากรายการ *[[แดนซิงวิทเดอะสตาส์]]* ฤดูกาลที่ 27 ปัจจุบัน แมนไฮม์แสดงนำในซีรีส์ต้นฉบับของพาราเมาท์+ เรื่อง *[[School Spirits (2023 TV series)|สคูล สปิริตส์]]*

## ผลงานการแสดง

## อ้างอิง

## แหล่งข้อมูลอื่น
*
*

หมวดหมู่:บุคคลที่เกิดใน พ.ศ. 2544
หมวดหมู่:บุคคลที่ยังมีชีวิตอยู่
หมวดหมู่:ชาวยิวอเมริกันในศตวรรษที่ 21
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงเด็กชายชาวอเมริกัน
หมวดหมู่:นักแสดงโทรทัศน์ชายชาวอเมริกัน
หมวดหมู่:นักพากย์เสียงชายชาวอเมริกัน
หมวดหมู่:นักแสดงละครเพลงชายชาวอเมริกัน
หมวดหมู่:นักแสดงชายชาวอเมริกันเชื้อสายยิว
หมวดหมู่:นักแสดงชายจากลอสแอนเจลิส
หมวดหมู่:บุคคลจากเวนิส ลอสแอนเจลิส
หมวดหมู่:บุคคลจากดิสนีย์
รักบี้ 7 คนหญิงรอบคัดเลือกโอลิมปิกรอบสุดท้าย 2024

การแข่งขันรอบแก้ตัวเพื่อคัดเลือกเข้าสู่การแข่งขันกีฬารักบี้ 7 คนในโอลิมปิกฤดูร้อน 2024 ประเภททีมหญิง จัดขึ้นระหว่างวันที่ 21–23 มิถุนายน ค.ศ. 2024 ณ สตาด ลุยส์ ที่ 2 ในโมนาโก

ทีมหญิงทั้งหมด 12 ทีมมีสิทธิ์เข้าร่วมการแข่งขันรอบแก้ตัวนี้ โดยเป็นทีมที่ได้อันดับที่สองและสามจากการแข่งขันรอบคัดเลือกในระดับทวีปทั้งหกทวีป

## ทีมที่เข้าร่วม

* **หมายเหตุ:**

## รอบแบ่งกลุ่ม

### กลุ่ม D

### กลุ่ม E

### กลุ่ม F

## อ้างอิง

การแข่งขันรอบคัดเลือกโอลิมปิกรอบสุดท้าย
รักบี้ 7 คน
รักบี้ 7 คน
หมวดหมู่:รักบี้ยูเนียนในโมนาโก
หมวดหมู่:การแข่งขันกีฬาระดับนานาชาติที่โมนาโกเป็นเจ้าภาพ
หมวดหมู่:กีฬาหญิงในโมนาโก
รักบี้ 7 คนชายรอบคัดเลือกโอลิมปิกรอบสุดท้าย 2024

การแข่งขันเพลย์ออฟรอบสุดท้ายเพื่อคัดเลือกทีมเข้าสู่การแข่งขันกีฬารักบี้ 7 คนในโอลิมปิกฤดูร้อน 2024 ประเภทชาย จัดขึ้นระหว่างวันที่ 21–23 มิถุนายน ค.ศ. 2024 ณ สตาด หลุยส์ ที่ 2 ในโมนาโก

ทีมรักบี้ 7 คนชายจำนวน 12 ทีม มีสิทธิ์เข้าร่วมการแข่งขันเพลย์ออฟครั้งนี้ โดยเป็นทีมที่ได้อันดับสองและสามจากการแข่งขันคัดเลือกระดับทวีปทั้งหกทวีปสำหรับกีฬารักบี้ 7 คนในโอลิมปิกฤดูร้อน 2024 – รอบคัดเลือกชาย

## ทีมที่เข้าร่วมแข่งขัน

* **หมายเหตุ:**

## รอบแบ่งกลุ่ม

### กลุ่ม A
* เวลาทั้งหมดเป็นเวลาฤดูร้อนยุโรปกลาง (UTC+02:00)

### กลุ่ม B

### กลุ่ม C

## อ้างอิง

รอบคัดเลือกโอลิมปิกรอบสุดท้าย
รักบี้ 7 คน
รักบี้ 7 คน
หมวดหมู่:รักบี้ยูเนียนในโมนาโก
หมวดหมู่:การแข่งขันกีฬาระดับนานาชาติที่โมนาโกเป็นเจ้าภาพ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2027

**การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2027** (หรือเรียกอีกชื่อหนึ่งว่า **ยูฟ่า ยู-21 ยูโร 2027**) จะเป็นการแข่งขันครั้งที่ 26 ของการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี (นับเป็นครั้งที่ 29 หากรวมยุคการแข่งขันรุ่นอายุไม่เกิน 23 ปีด้วย) ซึ่งเป็นการแข่งขันฟุตบอลเยาวชนระดับนานาชาติแบบสองปีครั้ง จัดโดยสหภาพสมาคมฟุตบอลยุโรป (ยูฟ่า) สำหรับทีมชาติชายรุ่นอายุไม่เกิน 21 ปีของทวีปยุโรป การแข่งขันครั้งนี้จะจัดขึ้นที่ ประเทศแอลเบเนีย และ เซอร์เบีย โดยมีทั้งหมด 16 ทีมเข้าร่วมการแข่งขันรอบสุดท้าย นักเตะที่เกิดตั้งแต่วันที่ 1 มกราคม ค.ศ. 2004 เป็นต้นไปมีสิทธิ์เข้าร่วมการแข่งขัน

เช่นเดียวกับการแข่งขันชิงแชมป์ยุโรปรุ่นอายุไม่เกิน 21 ปีครั้งก่อน ๆ ที่จัดขึ้นก่อนการแข่งขันกีฬาโอลิมปิก 1 ปี การแข่งขันนี้จะทำหน้าที่เป็นรอบคัดเลือกจากทวีปยุโรปสำหรับการแข่งขันฟุตบอลชายในโอลิมปิกฤดูร้อน 2028 โดยจะมี 3 ทีมที่จะผ่านเข้ารอบไปแข่งขันฟุตบอลชายในโอลิมปิกฤดูร้อน 2028 ซึ่งจะแข่งขันในนามทีมชาติรุ่นอายุไม่เกิน 23 ปี และสามารถส่งนักเตะอายุเกินได้สูงสุด 3 คน

อังกฤษ เป็นแชมป์เก่าสองสมัยติดต่อกัน หลังจากเอาชนะ เยอรมนี ในนัดชิงชนะเลิศ 2025 และเอาชนะ สเปน ในนัดชิงชนะเลิศ 2023

## สนามแข่งขัน
ตรงกันข้ามกับรายงานก่อนหน้านี้ที่ระบุว่า เบลเกรด จะเป็นเจ้าภาพจัดการแข่งขันนัดชิงชนะเลิศ ยูฟ่าได้ประกาศเมื่อวันที่ 4 กุมภาพันธ์ ค.ศ. 2025 ว่า สนามกีฬาแห่งชาติใน ติรานา จะเป็นเจ้าภาพจัดการแข่งขันนัดชิงชนะเลิศ ขณะที่เซอร์เบียจะเป็นเจ้าภาพจัดการแข่งขันนัดเปิดสนามใน เบลเกรด

เมืองเจ้าภาพในประเทศแอลเบเนีย ได้แก่ ติรานา ชโกเดอร์ เอลบาซาน และ รอโกชิเนอ ส่วนเมืองเจ้าภาพของประเทศเซอร์เบีย ได้แก่ เบลเกรด ลอซนิตซา เลสโควัตส์ และ ซาเยชาร์

## หมายเหตุ

## อ้างอิง

## แหล่งข้อมูลอื่น
*


2027
ชิงแชมป์ U-21
ชิงแชมป์ U-21
ฟุตบอลชิงแชมป์ยุโรป U-21 ของยูฟ่า
ฟุตบอลชิงแชมป์ยุโรป U-21 ของยูฟ่า
2027
2027
2027
หมวดหมู่:ทศวรรษ 2020 ในเบลเกรด
2027
หมวดหมู่:ฟุตบอลในชโคเดอร์
หมวดหมู่:ฟุตบอลในเอลบาซาน
2027
หมวดหมู่:กีฬาในซาเยชาร์
หมวดหมู่:กีฬาในเลสโควัค
หมวดหมู่:ลอซนิกา
หมวดหมู่:โรโกซินี
หมวดหมู่:การแข่งขันฟุตบอลสมาคมที่กำหนดไว้
ประเทศมาเลเซียในกีฬามหาวิทยาลัยโลกฤดูร้อน 2025

**[[ประเทศมาเลเซีย]]** เข้าร่วมการแข่งขัน **[[กีฬามหาวิทยาลัยโลกฤดูร้อน 2025]]** ซึ่งจัดขึ้นระหว่างวันที่ 16–27 กรกฎาคม ค.ศ. 2025 ณ ภูมิภาคไรน์–รูห์ร ประเทศเยอรมนี

## ผู้เข้าแข่งขัน
รายชื่อนักกีฬาที่เข้าร่วมการแข่งขันมีดังต่อไปนี้

## สรุปเหรียญรางวัล
### เหรียญรางวัลแยกตามชนิดกีฬา

### เหรียญรางวัลแยกตามวัน

### ผู้ได้รับเหรียญรางวัล

## อ้างอิง

## แหล่งข้อมูลอื่น
* Official website

ประเทศมาเลเซีย
2025
จีนไทเปในกีฬามหาวิทยาลัยโลกฤดูร้อน 2025

**[[จีนไทเป]]** เข้าร่วมการแข่งขัน**[[กีฬามหาวิทยาลัยโลกฤดูร้อน 2025]]** ซึ่งจัดขึ้นในเขตมหานครไรน์-รูห์ร ประเทศประเทศเยอรมนี โดยมีนักกีฬานักศึกษาจำนวน 196 คน เข้าร่วมการแข่งขันในกีฬา 15 ชนิด

## สรุปเหรียญรางวัล
### ตารางเหรียญรางวัล

### ผู้ได้รับเหรียญรางวัล

## อ้างอิง

## แหล่งข้อมูลอื่น
* Official website

จีนไทเป
2025
ชาติเกลือ

**ชาติเกลือ** เป็นภาพยนตร์ไทยแนวชีวิต โลดโผน ขนาด 35 มม. พากย์เสียงในฟิล์ม ปี พ.ศ. 2519 สร้างโดยสหมิตรภาพยนตร์ กำกับโดยชาย นิมิตโชตินัย นำแสดงโดยกรุง ศรีวิไล, อรัญญา นามวงศ์, สิงหา สุริยง และเนรัญชลา เถลิงศักดิ์ เข้าฉายครั้งแรกเมื่อวันที่ 10 เมษายน พ.ศ. 2519 ที่โรงภาพยนตร์แกรนด์-สามย่าน ปัจจุบันในประเทศไทย ภาพยนตร์เรื่องชาติเกลือไม่หลงเหลือฟิล์มต้นฉบับหรือแม้แต่กากฟิล์มอยู่เลย อย่างไรก็ตาม ยังมีสำเนาที่อยู่ในรูปแบบวิดีโอเทปซึ่งจัดจำหน่ายในต่างประเทศ โดยเป็นฉบับที่ถูกพากย์ทับเป็นภาษาต่างประเทศแทนเสียงภาษาไทย และใช้ชื่อภาษาอังกฤษว่า Golden Showdown

## เนื้อเรื่อง
*ชาติเกลือ* เป็นภาพยนตร์ที่เล่าเรื่องของ รักชาติ ชาวเพชร (กรุง ศรีวิไล) ข้าราชการกระทรวงมหาดไทย ซึ่งเดินทางกลับมาเยี่ยมบ้านเกิด และได้พบว่าบ้านเกิดตกอยู่ภายใต้อิทธิพลของ คุณนายช่อทิพย์ (จรัสศรี สายะศิลป์) เศรษฐีนีและนักธุรกิจผู้มีภาพลักษณ์ใจบุญ แต่แท้จริงแล้วมีเบื้องหลังเกี่ยวข้องกับธุรกิจผิดกฎหมายสารพัด โดยมี เชาว์ (กฤษณะ อำนวยพร) เป็นมือขวาคอยจัดการ และได้รับการสนับสนุนจาก นายอำเภอเจน (บุญส่ง เคหะทัต) ซึ่งเข้ามาเป็นพวกเดียวกัน

รักชาติจึงร่วมมือกับ นิรันดร์ นราดร (สิงหา สุริยง) เพื่อนสนิทที่มีไร่อยู่ติดกับบ้านของเขา และ ปลัดขจร (มานพ อัศวเทพ) ปลัดอำเภอผู้ซื่อสัตย์สุจริต เพื่อโค่นล้มอิทธิพลของคุณนายช่อทิพย์และนายอำเภอเจน โดยได้รับความช่วยเหลือจาก ครูกรุณา (อรัญญา นามวงศ์) ครูสาวในหมู่บ้านที่สนิทสนมกับรักชาติมาตั้งแต่เด็ก

นอกจากความผูกพันในอดีต ครูกรุณายังมีความแค้นส่วนตัวต่อคุณนายช่อทิพย์ เนื่องจากคุณนายเป็นผู้อยู่เบื้องหลังที่สั่งให้ เชาว์, ใหญ่ (พิภพ ภู่ภิญโญ) และลูกน้อง สังหารพ่อแม่ของครูกรุณา หลังจากพ่อของเธอปฏิเสธที่จะย้ายออกจากที่ดินซึ่งคุณนายต้องการครอบครอง เมื่อปราบปรามคุณนายช่อทิพย์และนายอำเภอเจนได้สำเร็จ ความจริงก็ถูกเปิดเผยว่าแท้จริงแล้วรักชาติคือนายอำเภอคนใหม่ที่ทางการส่งมาแทนนายอำเภอเจนเพื่อปราบปรามอิทธิพลของคุณนายช่อทิพย์

## นักแสดง
* กรุง ศรีวิไล รับบท รักชาติ ชาวเพชร
* อรัญญา นามวงศ์ รับบท ครูกรุณา
* สิงหา สุริยง รับบท นิรันดร์ นราดร
* เนรัญชลา เถลิงศักดิ์ รับบท พรพิไล ชาวเพชร
* มานพ อัศวเทพ รับบท ปลัดขจร
* จรัสศรี สายะศิลป์ รับบท คุณนายช่อทิพย์
* ดวงใจ หทัยกาญจน์ รับบท ครูส่องศรี

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2519
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 35 มม.
ประเทศฟิลิปปินส์ในกีฬามหาวิทยาลัยโลกฤดูร้อน 2025

**[[ประเทศฟิลิปปินส์]]** เข้าร่วมการแข่งขัน **[[กีฬามหาวิทยาลัยโลกฤดูร้อน 2025]]** ซึ่งจัดขึ้นระหว่างวันที่ 16–27 กรกฎาคม ค.ศ. 2025 ณ ภูมิภาคไรน์-รัวร์ ประเทศเยอรมนี

ฟิลิปปินส์ส่งนักกีฬาเข้าร่วมการแข่งขันทั้งหมด 7 ชนิดกีฬา ได้แก่ ยิงธนู กรีฑา แบดมินตัน บาสเกตบอล ยิมนาสติก เทเบิลเทนนิส และวอลเลย์บอล

## กรีฑา

มหาวิทยาลัยเซบู ส่ง มาร์ก มาฮิเนย์ ลงแข่งขันในกีฬากรีฑา

;ชาย
;ลู่

## ยิงธนู

ฟิลิปปินส์ส่งนักกีฬาเข้าร่วมการแข่งขันจำนวนสองคน
*เคทูราห์ คอลลีน กอนซาเลส
*เวสลีย์ โจชัว แทงโก

## อ้างอิง

## แหล่งข้อมูลอื่น
* Official website

ประเทศฟิลิปปินส์
2025
ประเทศยูเครนในกีฬามหาวิทยาลัยโลกฤดูร้อน 2025

**[[ประเทศยูเครน]]** เข้าร่วมการแข่งขัน **[[กีฬามหาวิทยาลัยโลกฤดูร้อน 2025]]** ซึ่งจัดขึ้น ณ ภูมิภาคไรน์-รัวร์ ประเทศเยอรมนี ระหว่างวันที่ 16–27 กรกฎาคม ค.ศ. 2025

## สรุปเหรียญรางวัล

### เหรียญรางวัลแบ่งตามชนิดกีฬา

### ผู้ได้รับเหรียญรางวัล

## อ้างอิง

## แหล่งข้อมูลอื่น
* Official website

ประเทศยูเครน
2025
ซอร์เซอเรียน

เป็นเกมแอ็กชันเล่นตามบทบาทที่พัฒนาโดยบริษัทนิฮงฟัลคอมใน ค.ศ. 1987 ซึ่งเป็นภาคที่ห้าของเกมตระกูล*[[ดรากอนสเลเยอร์ (ซีรีส์)|ดรากอนสเลเยอร์]]* เดิมทีเกมนี้วางจำหน่ายสำหรับเครื่องเอ็นอีซี พีซี-8801 แต่ต่อมาได้วางจำหน่ายในหลากหลายแพลตฟอร์ม

## รูปแบบการเล่น
*ซอร์เซอเรียน*เป็นเกมแอ็กชันเล่นตามบทบาทมุมมองด้านข้าง ซึ่งผู้เล่นสามารถสร้างตัวละครได้สูงสุดสิบตัว โดยในจำนวนนั้นจะมีสมาชิกในทีมได้สูงสุดสี่คนในเวลาเดียวกัน และตัวละครแต่ละตัวสามารถปรับแต่งได้อย่างละเอียด โดยมีคลาส/เผ่าพันธุ์ให้เลือกสี่แบบ (นักรบ, พ่อมด เอลฟ์ และคนแคระ) และมีอาชีพให้เลือกมากกว่า 60 แบบ (ตั้งแต่ตัวตลกไปจนถึงนักปราบผี) ที่แต่ละคลาสมีจุดแข็งและจุดอ่อนของตัวเอง ซึ่งส่งผลต่อคุณลักษณะหลักทั้งเจ็ด (อันได้แก่ ความแข็งแกร่ง, สติปัญญา, การป้องกัน, ความต้านทานเวทมนตร์, พลังชีวิต, ความคล่องแคล่ว และกรรม) ในรูปแบบที่แตกต่างกัน รวมถึงข้อจำกัดของอุปกรณ์ที่แตกต่างกัน

ผู้เล่นสามารถเลือกเล่นภารกิจหรือสถานการณ์ต่าง ๆ ได้ถึงสิบห้าแบบตามลำดับที่พวกเขาเลือก กลุ่มผู้เล่นจะต้องต่อสู้กับศัตรูและทำภารกิจต่าง ๆ ภายในด่านที่กำหนดเพื่อเคลียร์แต่ละสถานการณ์ ก่อนที่จะไปยังสถานการณ์อื่นที่เลือกไว้ ซึ่งผู้เล่นควบคุมตัวละครทั้งกลุ่มพร้อมกัน โดยมีสมาชิกทั้งสี่คนวิ่งเป็นแถว, กระโดดตามลำดับ และโจมตีพร้อมกัน ซึ่งสมาชิกในกลุ่มจะเดินตามหลังในลักษณะที่คล้ายกับพวกตัวออปชันในวิดีโอเกมยิงอาร์เคดอย่าง*[[กราดิอุส]]* (ค.ศ. 1985) นอกจากนี้ เกม*ซอร์เซอเรียน*ยังใช้ปริศนาที่อิงตามคลาสตัวละคร เช่น การใช้ตัวละครที่มีพละกำลังสูงเพื่อเปิดประตู

## อ้างอิง

## แหล่งข้อมูลอื่น
* Official website for ''Sorcerian Original'' 
* Official website for the iOS version via Internet Archive
* Falcom's catalog pages for: Sorcerian forever, Sorcerian Premium Kit, Shichisei no Mahou no Shito, Sorcerian MIDI Collection via Internet Archive
* 

หมวดหมู่:วิดีโอเกมที่ออกวางจำหน่ายในปี พ.ศ. 2530
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับไอโอเอส
หมวดหมู่:วิดีโอเกมเล่นตามบทบาท
หมวดหมู่:วิดีโอเกมผู้เล่นเดี่ยว
หมวดหมู่:เกมสำหรับเทอร์โบกราฟซ์-ซีดี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:เกมสำหรับวินโดวส์
มูลนิธิโอเพินสตรีตแมป

**มูลนิธิโอเพินสตรีตแมป** () เป็นองค์กรไม่แสวงหาผลกำไรที่มีเป้าหมายเพื่อสนับสนุนและส่งเสริมการพัฒนา ข้อมูลภูมิศาสตร์ที่สามารถนำไปใช้ซ้ำได้อย่างเสรี ก่อตั้งขึ้นในปี 2549 และมีความเชื่อมโยงอย่างใกล้ชิดกับโครงการโอเพินสตรีตแมป แม้ว่าข้อกำหนดในธรรมนูญของมูลนิธิจะไม่ได้ห้ามการสนับสนุนโครงการอื่นๆ ก็ตาม

## ประวัติ

มูลนิธิโอเพินสตรีตแมปนั้นได้รับการจดทะเบียนในอังกฤษ และเวลส์ในวันที่ 22 สิงหาคม 2549 ในฐานะบริษัทจำกัดโดยการรับประกัน จากนั้นในปี 2550 มูลนิธิได้จัดงานสเตตออฟเดอะแมปขึ้นครั้งแรกในนครแมนเชสเตอร์

ต่อมาในเดือนตุลาคม 2552 ทางมูลนิธิได้ประกาศว่า สมาชิกของมูลนิธิจะเป็นผู้ลงคะแนนเสียงในการเปลี่ยนแปลงสัญญาอนุญาตใช้ข้อมูลของโอเพินสตรีตแมปจากครีเอทีฟคอมมอนส์ Attribution-ShareAlike เป็นสัญญาอนุญาตฐานข้อมูลแบบเปิด แทนที่จะเป็นผู้มีส่วนร่วมทั่วไปเป็นผู้ลงคะแนนเสียง

ในปี 2557 มูลนิธิได้เริ่มเปิดรับสมาชิกองค์กรในรูปแบบสมาชิกสมทบ (ไม่มีสิทธิโหวต) โดยสมาชิกองค์กรเริ่มแรกนั้นประกอบด้วย Geofabrik, Geotab Naver NextGIS และ Mapbox]] ต่อมาในไปี 2560 มูลนิธิได้ให้สิทธิคณะกรรมการที่ปรึกษากับสมาชิกองค์กรในบางระดับ

โครงการสมาชิกสำหรับผู้มีส่วนร่วมอย่างต่อเนื่องได้เปิดตัวในเดือนสิงหาคม 2563 โดยผู้มีส่วนร่วมที่มีการแก้ไขแผนที่อย่างต่อเนื่องอย่างน้อย 42 วันในรอบหนึ่งปีที่ผ่านมา หรือเข้าร่วมกิจกรรมบางอย่าง จะสามารถสมัครเป็นสมาชิกได้โดยไม่เสียค่าใช้จ่าย โดยจะได้สิทธิในการลงคะแนนเลือกสมาชิกคณะกรรมการ

ในเดือนมิถุนายน 2564 มูลนิธิได้กล่าวแถลงว่าผลจากเบร็กซิต ทำให้มูลนิธิพิจารณาที่จะย้ายกลับเข้าสหภาพยุโรปอีกครั้ง เนื่องจากปัญหาเกี่ยวกับสิทธิ์ในฐานข้อมูล ประกอบกับความยากลำบากในการขอสถานะองค์กรการกุศลสำหรับมูลนิธิ และความยากลำบากที่เพิ่มขึ้นในการใช้เพย์แพล และระบบธนาคารในสหราชอาณาจักร ณ เดือนกุมภาพันธ์ 2567 ประเทศที่ได้รับการพิจารณาสำหรับการย้ายนั้นได้แก่ ประเทศเบลเยียม และประเทศลักเซมเบิร์ก

## อ้างอิง

## แหล่งข้อมูลอื่น

* 

หมวดหมู่:องค์การที่ก่อตั้งในปี พ.ศ. 2549
หมวดหมู่:Coordinates on Wikidata
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
ท่าเรือบกท่านาแล้ง

**ท่าเรือบกท่านาแล้ง** (; ) ทำหน้าที่เป็นศูนย์เคลียร์สินค้า ซึ่งเป็นด่านตรวจระหว่างประเทศสำหรับการขนส่งสินค้าขาเข้าและขาออก โดยมีองค์ประกอบทั้งหมดของระบบคลังสินค้าศุลกากรแบบครบวงจร ซึ่งตั้งอยู่ที่ ไปรยาพงษ์ เวียงจันทน์ ประเทศลาว ห่างจากสะพานมิตรภาพไทย-ลาวข้ามแม่น้ำโขงประมาณ 1 กม

เนื่องจากขนาดรางรถไฟของไทยแตกต่างจากของลาวและจีน สินค้าที่ขนส่งระหว่างสองประเทศจึงต้องขนถ่ายที่ท่าเรือบกแห่งนี้

## อ้างอิง

## แหล่งข้อมูลอื่น
* Thanaleng Dry Port

หมวดหมู่:ท่าเรือบก
หมวดหมู่:สถานีรถไฟในประเทศลาว
หมวดหมู่:สิ่งก่อสร้างในเวียงจันทน์
เกมทอยทะลุมิติ

***เกมทอยทะลุมิติ*** () เป็นละครโทรทัศน์ไทยแนวไซไฟ ระทึกขวัญ ดรามา ปี พ.ศ. 2568 นำแสดงโดยนรวิชญ์ ฐิติเจริญรักษ์, ชนิกานต์ ตังกบดี, นันท์นภัส เลิศนามเชิดสกุล,โอชิริส สุวรรณชีพ, ปูน มิตรภักดี, ทีปกร ขวัญบุญ, เตโช พรหมสาขา ณ สกลนคร และณิชาภา แพร่พีรกุล

กำกับการแสดงโดยกฤษดา คณิวิชาภรณ์และผลิตโดยจีเอ็มเอ็มทีวีและภาพดีทวีสุข ออกอากาศตอนแรกทางจีเอ็มเอ็ม 25 และวิวเมื่อวันที่ 10 กันยายน พ.ศ. 2568 โดยออกอากาศทุกวันพุธ เวลา 20:30 น. (เวลามาตรฐานไทย) ทางจีเอ็มเอ็ม 25 และเวลา 22:30 น. (เวลามาตรฐานไทย) ทางวิวตามลำดับ ออกอากาศตอนสุดท้ายเมื่อวันที่ 29 ตุลาคม พ.ศ. 2568

## เรื่องย่อ
สมุทร (นรวิชญ์ ฐิติเจริญรักษ์) เป็นนักเรียนที่มีผลการเรียนดี แต่ถูกไล่ออกจากโรงเรียนเดิมหลังจากมีเรื่องทะเลาะวิวาท ที่โรงเรียนใหม่ สมุทรได้ค้นพบลูกเต๋าโบราณ ซึ่งทำให้เขาและนักเรียนอีกเจ็ดคนถูกส่งเข้าไปในเกมในมิติอื่น

ในเกมปริศนานี้ ผู้เล่นทั้งแปดคนต้องใช้ไหวพริบและวางกลยุทธ์ในการแก้ปริศนาเพื่อชิงโอกาสที่จะให้ความปรารถนาเป็นจริง อย่างไรก็ตาม เมื่อเกมยิ่งทวีความยากขึ้น พวกเขาก็เริ่มพบว่าชีวิตของพวกเขาตกอยู่ในความเสี่ยง ผู้เล่นต้องเลือกว่าจะแข่งขันหรือร่วมมือกันเพื่อหาทางออกจากเกม

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์โดยภาพดีทวีสุข
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์วัยรุ่นไทย
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
ตำบลควนปริง

**ควนปริง** เป็นตำบลในอำเภอเมืองตรัง จังหวัดตรัง ปัจจุบันอยู่ในความดูแลขององค์การบริหารส่วนตำบลควนปริงตั้งแต่ปี พ.ศ. 2539 เดิมเป็นตำบลของอำเภอกันตัง และเป็นที่ตั้งของมหาวิทยาลัยสงขลานครินทร์ วิทยาเขตตรัง  

## ที่ตั้งและอาณาเขต
ตำบลควนปริง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนาโต๊ะหมิง ตำบลบางรัก และตำบลทับเที่ยง (เทศบาลนครตรัง)
* **ทิศตะวันออก** ติดต่อกับตำบลโคกหล่อ
* **ทิศใต้** ติดต่อกับตำบลทุ่งค่าย (อำเภอย่านตาขาว)
* **ทิศตะวันตก** ติดต่อกับตำบลคลองชีล้อม ตำบลบางหมาก และตำบลควนธานี (อำเภอกันตัง)

## ประวัติ
ควนปริง เดิมเป็นตำบลของอำเภอกันตัง หลังจากรัชกาลที่ 6 เสด็จฯกลับ สมุหเทศาภิบาลมณฑลภูเก็ตได้กราบบังคมทูลขอย้ายที่ตั้งเมืองตรังมายังตำบลทับเที่ยง อำเภอบางรักในขณะนั้น ปี พ.ศ. 2464 ประชาชนในพื้นที่จึงแจ้งถึงความสะดวกในการติดต่อราชการกับอำเภอเมืองตรังมากกว่า ทางจังหวัดตรังจึงโอนพื้นที่มาจากอำเภอกันตัง 

## การปกครองส่วนภูมิภาค

### การปกครองส่วนภูมิภาค
ตำบลควนปริงแบ่งพื้นที่การปกครองออกเป็น 9 หมู่บ้าน ได้แก่

* **หมู่ที่ 1** บ้านเกาะปริง
* **หมู่ที่ 2** บ้านโคกสะท้อน
* **หมู่ที่ 3** บ้านนาป้อ
* **หมู่ที่ 4** บ้านหลวนช้าง
* **หมู่ที่ 5** บ้านควนปริง
* **หมู่ที่ 6** บ้านควนปริง
* **หมู่ที่ 7** บ้านทุ่งหวัง
* **หมู่ที่ 8** บ้านไซหนุน
* **หมู่ที่ 9** บ้านกลาง

## อ้างอิง

ควนปริง
ควนปริง
จิงโจว

**จิงโจว** () เป็นนครระดับจังหวัดทางตอนใต้ของมณฑลหูเป่ย์ ประเทศจีน ตั้งอยู่บนสองฝั่งของแม่น้ำแยงซี มีประชากรทั้งหมด 5,231,180 คนอิงตามข้อมูลในสำมะโนจีน ค.ศ. 2020 โดยมี 1,068,291 คนที่อาศัยอยู่ตัวเมืองซึ่งประกอบด้วย 2 เขต

พื้นที่ใจกลางตัวเมืองของจิงโจวเติบโตขึ้นจากนคร **ชาชื่อ** (沙市) และเมืองจิงโจว (ในประวัติศาสตร์รู้จักในชื่อ **เจียงหลิง**) ชื่อเหล่านี้ยังคงอนุรักษ์ไว้ในชื่อของเขตชาชื่อและเขตจิงโจวซึ่งรวมไปถึงศูนย์กลางทางประวัติศาสตร์ของนคร ตลอดจนถึงอำเภอเจียงหลิงซึ่งบริหารพื้นที่ชานเมืองของพื้นที่ประวัติศาสตร์เจียงหลิงที่มีขนาดใหญ่กว่า ชื่อ "ชาชื่อ" ยังปรากฏในชื่อของสิ่งอำนวยความสะดวกหลายแห่ง เช่น ท่าอากาศยานจิงโจวชาชื่อและสถานีขนส่งสินค้าทางรถไฟ

## ชื่อ
นครจิงโจวในปัจจุบันตั้งชื่อตามมณฑลโบราณชื่อ "จิงโจว" หรือ "เกงจิ๋ว" ซึ่งเป็นหนึ่งในเก้ามณฑลของจีนโบราณ กล่าวกันว่าชื่อมณฑลมีที่มาจากชื่อเขาจิง (荆山) ซึ่งอยู่ใกล้เคียง

## เขตการปกครอง
นครระดับจังหวัดจิงโจวแบ่งเขตการปกครองออกเป็น 2 เขต, 3 นครระดับอำเภอ, 3 อำเภอ และ 1 เขตพัฒนาเศรษฐกิจและเทคโนโลยี สารสนเทศต่อไปนี้ใช้ระบบเมตริกและข้อมูลจากสำมะโน ค.ศ. 2010 

## อ้างอิง

## แหล่งข้อมูลอื่น

*Official Jingzhou City Website 


หมวดหมู่:นครในมณฑลหูเป่ย์
หมวดหมู่:เมืองท่าในประเทศจีน
จิงโจว (แก้ความกำกวม)

**[[จิงโจว]]** (荆州) เป็นนครระดับจังหวัดในมณฑลหูเป่ย์ ประเทศจีน

**จิงโจว** อาจหมายเถึง:

* เขตจิงโจว ในนครจิงโจว มณฑลหูเป่ย์ ประเทศจีน
* เกงจิ๋ว (จิงโจว) มณฑลจีนโบราณที่ครอบคลุมพื้นที่ของมณฑลหูเป่ย์และมณฑลหูหนานในปัจจุบัน
* จิงโจว (มณฑลกานซู่) (涇州) มณฑลในประวัติศาสตร์ซึ่งอยู่ในมณฑลกานซู่ ประเทศจีนในปัจจุบัน อยู่ในช่วงคริสต์ศตวรรษที่ 5 ถึง 20

หมวดหมู่:หน้าแก้ความกำกวมชื่อสถานที่
ถล่มวังข่า

**ถล่มวังข่า** เป็นภาพยนตร์ไทยแนวโลดโผน ผจญภัย ขนาด 35 มม. พากย์เสียงในฟิล์ม ปี พ.ศ. 2521 จากบทประพันธ์ของ บูรพา อาลักษณ์ สร้างโดยพูนทรัพย์โปรดักชั่น กำกับโดยรังสี ทัศนพยัคฆ์ นำแสดงโดยสมบัติ เมทะนีและอรัญญา นามวงศ์ เข้าฉายครั้งแรกเมื่อวันที่ 22 เมษายน พ.ศ. 2521

## เนื้อเรื่อง
เรื่องราวของร้อยตำรวจเอกเดชชนะ เดชอนันต์ (สมบัติ เมทะนี) นายตำรวจมากฝีมือ ซึ่งมีปัญหาขัดแย้งกับ พลตำรวจตรีอิทธิพล (กำธร สุวรรณปิยะศิริ) ผู้บังคับบัญชาระดับสูง เหตุการณ์ดังกล่าวนำไปสู่การถูกย้ายไปประจำการที่กองบัญชาการตำรวจตระเวนชายแดน เขต 6 จังหวัดตาก ซึ่งแท้จริงแล้วเป็นแผนของผู้การอิทธิพล เพื่อส่งเขาไปปฏิบัติภารกิจปราบปรามกลุ่มผู้ก่อการร้ายคอมมิวนิสต์ (ผกค.) รวมถึงกลุ่มผู้มีอิทธิพลที่กำลังเคลื่อนไหวในหมู่บ้านวังข่า ที่นั่นเดชชนะได้ร่วมงานกับตำรวจน้ำดีอีกสองนาย ได้แก่ หมวดนำพล (นิรุตติ์ ศิริจรรยา) และหมู่เดชา (ลักษณ์ อภิชาติ)

## นักแสดง
* สมบัติ เมทะนี รับบท ร้อยตำรวจเอกเดชชนะ เดชอนันต์
* อรัญญา นามวงศ์ รับบท น้ำผึ้ง
* นิรุตติ์ ศิริจรรยา รับบท หมวดนำพล
* นัยนา ชีวานันท์ รับบท หมอพรวีนัส
* ลักษณ์ อภิชาติ รับบท หมู่เดชา
* ดวงใจ หทัยกาญจน์ รับบท กิมหล่าน

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2521
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์โดยพูนทรัพย์โปรดักชั่น
หมวดหมู่:ภาพยนตร์ที่กำกับโดย รังสี ทัศนพยัคฆ์
หมวดหมู่:ภาพยนตร์ภาษาไทยในคริสต์ทศวรรษ 1970
ตำบลบางรัก

**บางรัก** เป็นตำบลในอำเภอเมืองตรัง จังหวัดตรัง ปัจจุบันอยู่ในความดูแลขององค์การบริหารส่วนตำบลบางรักตั้งแต่ปี พ.ศ. 2539 เดิมเคยเป็นที่ตั้งและเป็นชื่อเดิมของอำเภอเมืองตรัง  

## ที่ตั้งและอาณาเขต
ตำบลบางรัก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองตรุด และตำบลนาตาล่วง 
* **ทิศตะวันออก** ติดต่อกับตำบลทับเที่ยง (เทศบาลนครตรัง)
* **ทิศใต้** ติดต่อกับตำบลควนปริง
* **ทิศตะวันตก** ติดต่อกับตำบลนาโต๊ะหมิง

## ประวัติ
บางรัก เดิมมีฐานะเป็นอำเภอ มีท่าเรือเก่าแก่ริมแม่น้ำตรังและชาวจีนเข้ามาตั้งถิ่นฐานจำนวนมาก เป็นย่านที่มีความสำคัญทางเศรษฐกิจและการค้าของเมืองตรังมาตั้งแต่สมัยโบราณ ก่อนที่จะมีการย้ายที่ตั้งเมืองจากกันตังมาที่ทับเที่ยง จึงเปลี่ยนชื่ออำเภอบางรัก เป็น "ทับเที่ยง" ในปี พ.ศ. 2459 เดิมประกอบด้วยพื้นที่ 2 ตำบล คือ ฝั่งซ้ายของแม่น้ำตรัง คือ "ตำบลท่าจีน" และฝั่งขวาของแม่น้ำตรัง คือ "ตำบลบางรัก" แม่น้ำตรังที่ไหลผ่านพื้นที่นี้จึงเรียกว่า "แม่น้ำท่าจีน" ก่อนจะรวมเป็นตำบลเดียวกันและใช้ชื่อเป็น "บางรัก" เพื่อความเป็นสิริมงคล 

ปี พ.ศ. 2490 ได้แยกพื้นที่ด้านทิศเหนือของตำบลบางรัก คือ หมู่ 3 บ้านทุ่งตำเสา, หมู่ 4 บ้านนาขา, หมู่ 5 บ้านนาตาล่วง, หมู่ 6 บ้านป่าหมาก ไปรวมกับอีก 2 หมู่บ้านของตำบลบ้านโพธิ์ แยกตั้งเป็น ตำบลนาตาล่วง และปี พ.ศ. 2511 ได้มีพระราชกฤษฎีกาเปลี่ยนแปลงเขตเทศบาลเมืองตรัง มีพื้นที่หมู่ 1-2 (บางส่วน) และพื้นที่หมู่ 3, 5-6 ของตำบลบางรักได้ตัดเข้าไปอยู่ในเขตเทศบาล จึงปรับเปลี่ยนโดยโอนพื้นที่ซึ่งถูกตัดเข้าอยู่ในเขตเทศบาลไปขึ้นกับตำบลทับเที่ยง ส่วนหมู่ที่ 1-2 ที่เหลือนอกเขตเทศบาล นำมารวมตั้งเป็นหมู่ 2 ของตำบลบางรัก และลำดับหมู่บ้าน 6 หมู่ที่เหลือขึ้นใหม่จนถึงปัจจุบัน 

## การปกครองส่วนภูมิภาค

### การปกครองส่วนภูมิภาค
ตำบลบางรักแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านหนองปรือ
* **หมู่ที่ 2** บ้านน้ำผุด
* **หมู่ที่ 3** บ้านใต้
* **หมู่ที่ 4** บ้านท่าจีน
* **หมู่ที่ 5** บ้านสะพานช้าง
* **หมู่ที่ 6** บ้านท่าจีนเหนือ (ควนยอดทอง)

## อ้างอิง

บางรัก
บางรัก